पाएं अपने शहर की ताज़ा ख़बरें और फ्री ई-पेपरडाउनलोड करें
शंभूगंज-इंगलिशमोड़ मुख्य मार्ग पर जोगनी गांव के समीप बाइक की ठोकर से एक दस वर्षीय बालक गंभीर रूप से जख्मी हो गया। जहां इलाज के दौरान बालक की मौत हो गई। मृत बालक महथुडीह गांव के मो. मुख्तार का दस वर्षीय पुत्र मो. अल्ताफ बताया गया। इधर बालक के मौत की खबर सुन ग्रामीणों का गुस्सा फूट पड़ा और बेलारी मोड़ के समीप शंभूगंज-इंगलिशमोड़ सड़क पर उतर गए। जहां आक्रोशित ग्रामीणों ने मुआवजे की मांग को लेकर न सिर्फ सड़क जाम किया बल्कि टायर जलाकर आगजनी करते हुए विरोध प्रदर्शन भी किया। सूचना पर शंभूगंज थानाध्यक्ष उमेश प्रसाद पुलिस बल के साथ जाम हटाने पहुंचे, लेकिन आक्रोशित ग्रामीणों के सामने पुलिस भी लाचार दिखे। इतना ही नहीं एक समय तो ऐसा माहौल हो गया जब आक्रोशित भीड़ पुलिस पर ही बरस पड़े। लोगों के तेवर को देख पुलिस वहां से भाग खड़े हुए। ग्रामीण फरार बाइक चालक की गिरफ्तारी एवं मुआवजे की मांग कर रहे थे। अंत में पुलिस इंस्पेक्टर सुबोध कुमार राव, बीडीओ प्रभात रंजन एवं अन्य बुद्धिजीवियों के पहल पर सड़क से जाम हटाया गया। पुलिस ने शव को कब्जे में लेकर पोस्टमार्टम के लिए बांका सदर अस्पताल भेज दिया है। बीडीओ प्रभात रंजन के निर्देश पर पंचायत के मुखिया द्वारा पीड़ित परिजनों को कबीर अंत्येष्ठि का लाभ दिया गया। इस दौरान करीब चार घंटे तक हुए सड़क जाम में दोनों तरफ वाहनों की लंबी कतार लग गई। जानकारी के अनुसार शंभूगंज प्रखंड क्षेत्र के महथुडीह गांव के मो. मुख्तार गांव के चौक पर चाय-नाश्ते की दुकान चलाकर किसी तरह रोजी-रोटी चलाने का काम करता है। शनिवार सुबह मो. मुख्तार दुकान पर थे, तभी अपने दस वर्षीय पुत्र मो. अल्ताफ को दुकान के काम से मिर्जापुर बाजार भेज दिया। कुछ दुरी पर जाने के बाद ही बाइक चानक ने धक्का मार दिया। जिससे उसकी मौत हो गई।
असरगंज की ओर से आ रही बाइक ने मारी ठोकर
स्थानीय लोगों ने बताया कि अल्ताफ साइकिल से कुछ दूर गया ही था कि जोगनी गांव के आगे पुलिया के समीप असरगंज की ओर से तेज रफ्तार से आ रही एक बाइक चालक ने बालक को धक्का मार दिया। जिससे बालक बीच सड़क पर गिर पड़े। स्थानीय लोगों ने पहले तो बाइक को कब्जे में लिया और जख्मी बालक को इलाज के लिए बाजार के निजी क्लिनिक में लाया। जहां इलाज के दौरान बालक ने दम तोड़ दिया। इस घटना में पीड़ित पिता मो. मुख्तार ने अज्ञात वाहन चालक के खिलाफ मामला दर्ज कराया है। इधर शंभूगंज थानाध्यक्ष उमेश प्रसाद ने बताया कि मामला दर्ज कर ली गई है। साथ ही बाइक को जब्त कर थाना लाया है। उन्होंने बताया कि बाइक चालक का पता लगाया जा रहा है।
बाइक दुर्घटना में गंभीर रूप से जख्मी, हुए रेफर
अमरपुर| भागलपुर-अमरपुर मुख्य मार्ग पर बुच्ची मोड़ के समीप बाइक दुर्घटना में एक व्यक्ति गंभीर रूप से जख्मी हो गया। जिसे इलाज के लिए अमरपुर रेफरल अस्पताल में भर्ती कराया गया। जहां डॉक्टर ने बेहतर इलाज के लिए भागलपुर रेफर कर दिया। जख्मी की पहचान जयपुर थाना क्षेत्र अंतर्गत जमदाहा निवासी देवीलाल राय के रूप में की गई। उन्हें स्थानीय लोगों की मदद से रेफरल अस्पताल लाया गया।
मवेशी को बचाने में 20 फीट गड्ढे में गिरी कार
बाराहाट | कोराना माहामारी को लेकर कार पर सवार हाेकर दिल्ली से परिवार के साथ लौट रहा एक परिवार बाराहाट में मवेशी को बचाने के चक्कर में सड़क दुर्घटना का शिकार हो गया। जिसमें एक महिला सहित एक बच्ची घयल हो गई है। स्थानीय लोगांे की मदद से पुलिस ने सभी को अस्पताल पहुंचाया। जहां बच्ची की गंभीर स्थिति को देखते हुए डॉक्टर ने बेहतर इलाज के लिए बांका रेफर कर दिया। दिल्ली में लॉकडाउन लगने से हालात बदतर होता देख चंदन मिश्रा अपनी पत्नी और बेटी आद्या के साथ कार से अपने घर गोड्डा जा रहे थे। बाराहाट-गोड्डा मुख्य मार्ग पर बड़ी विषहर गांव के समीप अचानक सड़क पर मवेशी आ गई। जिसके चलते कार अनियंत्रित होकर 20 फीट गड्ढे वाली तालाब में पटल गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva bho_Deva hin_Deva hin_Deva hin_Deva zho_Hant eng_Latn